Diari Oficial de la Generalitat Valenciana


Sumari del DOGV 7896, del 14-10-2016 (2016/8060)

RESOLUCIÓ de 5 d'octubre de 2016, de la Vicepresidència del Consell i Conselleria d'Igualtat i Polítiques Inclusives, per la qual s'amplia el termini de justificació de subvencions per al desenvolupament de programes i serveis de promoció d'autonomia, per a la millora de les condicions d'accessibilitat al medi físic i per a projectes d'inversió en equipament i obres de centres d'atenció a persones amb diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7896

Data del DOGV
:   14-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8060


Data del document
:   05-10-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 d'octubre de 2016, de la Vicepresidència del Consell i Conselleria d'Igualtat i Polítiques Inclusives, per la qual s'amplia el termini de justificació de subvencions per al desenvolupament de programes i serveis de promoció d'autonomia, per a la millora de les condicions d'accessibilitat al medi físic i per a projectes d'inversió en equipament i obres de centres d'atenció a persones amb diversitat funcional. [2016/8060]  
Mitjançant Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOCV 7705, 26.01.2016), havent-se convocat en l'exercici 2016 totes les actuacions i modalitats d'ajuda previstes en aquella.  
La demora en la resolució d'alguns procediments fa ineludible la necessitat d'ampliar el termini d'execució i de presentació de la justificació de les subvencions a entitats locals i entitats sense ànim lucratiu, per a la millora de les condicions d'accessibilitat al medi físic, que ve establit en la Resolució de 13 de maig de 2016, de la Vicepresidència del Consell i Conselleria d'Igualtat i Polítiques Inclusives (DOCV 7787, 20.05.2016); així com de les subvencions per a projectes d'inversió en equipament i obres de centres d'atenció a persones amb diversitat funcional, que ve establit en la Resolució de 10 de juny de 2016, de la Vicepresidència del Consell i Conselleria d'Igualtat i Polítiques Inclusives (DOCV 7809, 20.06.2016); de manera que, en ambdós casos, s'establisca un termini de justificació de subvencions apropiat perquè les entitats puguen realitzar l'actuació objecte de subvenció dins del termini i en la forma corresponent.  
D'altra banda, en l'apartat tretze de la Resolució de 10 de març de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 les subvencions per al desenvolupament de programes i serveis de promoció d'autonomia de persones amb diversitat funcional, s'estableix en el punt 1 la justificació amb els documents acreditatius de la despesa corresponent a les despeses de personal i de les factures corresponents a les despeses generals o de funcionament, per al control de l'activitat subvencionada, assenyalant en el punt 4 que el termini màxim per a la justificació del lliurament de la primera bestreta de la subvenció finalitzarà el 31 d'octubre de 2016, la qual cosa resulta factible en programes i serveis empresos al principi de l'exercici, però que es converteixen en una obligació d'impossible compliment per a aquells programes iniciats en l'últim trimestre i tots aquells que tenen la major càrrega de despeses al final de l'exercici.  
Vist el que disposa l'article 70 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a proposta de l'òrgan concedent d'aquestes subvencions, que han sigut delegades en la persona titular de la direcció general competent en matèria de persones amb diversitat funcional, resolc:  
  
Primer  
Ampliar fins al dia 1 de desembre de 2016 el termini de justificació de subvencions, que ve establit en l'apartat tretze, punt 4 de la Resolució de 10 de març de 2016, de la Vicepresidència del Consell i Conselleria d'Igualtat i Polítiques Inclusives, per la qual convoca per a l'exercici 2016 les subvencions per al desenvolupament de programes i serveis de promoció d'autonomia de persones amb diversitat funcional.  
  
  
Segon  
Ampliar fins al dia 30 de novembre de 2016 el termini de justificació de subvencions d'obres i equipaments, que ve establit en l'apartat tretze, punts 2 i 3, de la Resolució de 13 de maig de 2016, de la Vicepresidència del Consell i Conselleria d'Igualtat i Polítiques Inclusives, per la qual es convoca per a l'exercici 2016 les subvencions a entitats locals i entitats sense ànim lucratiu per a la millora de les condicions d'accessibilitat al medi físic.  
  
Tercer  
Ampliar fins al dia 30 de novembre de 2016 el termini de justificació de subvencions d'obres i equipaments, que ve establit en l'apartat catorze, punts 2 i 3, de la Resolució de 10 de juny de 2016, de la Vicepresidència del Consell i Conselleria d'Igualtat i Polítiques Inclusives, per la qual es convoca per a l'exercici 2016 les subvencions a entitats locals i entitats sense ànim lucratiu per a projectes d'inversió en equipament i obres en centres d'atenció a persones amb diversitat funcional.  
  
  
Quart  
Publicar la present resolució en el Diari Oficial de la Comunitat Valenciana, per a la seua eficàcia i perquè en prengueu coneixement.  
  
València, 5 d'octubre de 2016.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.